Ιωάννης, 3ος κόμης του Κεντ

Ο Ιωάννης, 3ος κόμης του Κεντ (7 Απριλίου 1330 - 26 Δεκεμβρίου 1352) από τον Οίκο του Ανζού ήταν Άγγλος ευγενής από τη βασιλική οικογένεια των Πλανταγενετών ήταν μικρότερος γιος του Εδμόνδος του Γούντστοκ, 1ος κόμης του Κεντ και της Μάργκαρετ Γουέικ, 3ης βαρόνης των Γουέικ του Λίντελ (1297 - 1349). Ο Ιωάννης 3ος Κόμης του Κεντ (1331 - 1352) και 4ος βαρόνος του Λίντελ (1349 - 1352) ήταν εγγονός του Εδουάρδου Α΄ της Αγγλίας και πρώτος ετεροθαλής ξάδελφος του Εδουάρδου Γ΄ της Αγγλίας. Η λαμπρή σταδιοδρομία του διεκόπη απότομα με τον πρόωρο θάνατο του σε ηλικία 22 ετών. Ο πατέρας του εκτελέστηκε από τον Εδουάρδο Γ΄ με πρωτοβουλία του Ρότζερ Μόρτιμερ, 1ου κόμη του Μαρς, αμέσως μετά με πρωτοβουλία της μητέρας του ο μεγαλύτερος αδελφός του Εδμόνδος, 2ος κόμης του Κεντ κληρονόμησε την κομητεία του Κεντ. Ο Εδμόνδος πέθανε τον Οκτώβριο του 1331 και ο Ιωάννης τον διαδέχθηκε στην κομητεία του Κεντ σε βρεφική ηλικία, σε όλη τη διάρκεια της ζωής του διάδοχος του ήταν η αδελφή του Ιωάννα του Κεντ.Penny Lawne (2015), Joan of Kent: First Princess of Wales (Amberley).

Συμμετοχή σε εκστρατείες στη Γαλλία

Ο Ιωάννης συμμετείχε στη Γαλλική εκστρατεία του Εδουάρδου Γ΄ με αποκορύφωμα τη μάχη του Κρεσί (1346), βρισκόταν στη συνοδεία του Ερρίκου, δούκα του Λάνκαστερ αλλά δεν καταγράφεται σύμφωνα με τις πηγές η συμμετοχή του στη μάχη. Ο βασιλιάς του παραχώρησε σε ηλικία 17 ετών (1347) την πλήρη κυριότητα της κομητείας του και ανεξαρτητοποιήθηκε από τη μητέρα του. Κατείχε 43 βίλες και 30 συμβούλους σε 17 κομητείες και πολλούς ιππότες σε άλλες 6 κομητείες, τα ετήσια εισοδήματα του ήταν 6.000 στερλίνες ποσό αρκετά μεγάλο αφού ένας κόμης της εποχής του ζούσε πλούσια με 1000 στερλίνες. Παντρεύτηκε με παπική απαλλαγή (3 Απριλίου 1348) την Ισαβέλλα (1330 - 1411), κόρη του Γουίλιαμ Ε΄, δούκα του Ιουλίχ και της Ιωάννας, ο γάμος παρέμεινε άτεκνος.Cawley, Medieval Lands, Earls of Kent (Plantagenet) Ο θείος του Τόμας Γουέικ, 2ος βαρόνος του Λίντελ πέθανε άτεκνος (1349) και τον διαδέχτηκε η αδελφή του, η Μάργκαρετ πέθανε σε λίγους μήνες από τη Βουβωνική πανώλη και ο Ιωάννης ήταν διάδοχος σε όλα τα εδάφη τους. Ο Ιωάννης με εντολή του βασιλιά δέχθηκε τρεις μέρες μετά την ενηλικίωση του (10 Απριλίου 1351) μίσθωση από όλα τα εδάφη του.

Πρόωρος θάνατος

Ο δεύτερος γιος της Ιωάννας Ιωάννης Χόλλαντ, 1ος δούκας του Έξετερ (1352) ονομάστηκε Ιωάννης προς τιμή του αδελφού της που ήταν θείος και νονός του. Ο Ιωάννης έμενε στην αγαπημένη του βίλα στο Γουόκινγκ, τη βίλα του Ρίχαλ παραχώρησε στον Βαρθολομαίο του Μπούργκερς (23 Δεκεμβρίου 1352), αμέσως μετά αρρώστησε και πέθανε αιφνίδια (26 Δεκεμβρίου 1352). Τάφηκε στην Γκρεϊφράιαρς μονή του Γουίντσεστερ δίπλα από τον πατέρα του. Οι τίτλοι του πέρασαν στη μοναδική αδελφή του που είχε επιζήσει Ιωάννα του Κεντ ενώ η χήρα του κράτησε τον τίτλο της κόμισσας του Κεντ μέχρι το 1396 αφού δεν ξαναπαντρεύτηκε.Plea Rolls of the Court of Common Pleas; National Archives; CP40/541; year 1396 Εισήλθε κατόπιν στο αβαείο του Γουέιβερλι και παρέμεινε μέχρι τον θάνατο της, τάφηκε σύμφωνα με δικό της αίτημα στην Γκρεϊφράιαρς μονή μαζί με τον σύζυγο της.

Πρόγονοι

Παραπομπές


Πηγές

Cawley, Medieval Lands, Earls of Kent (Plantagenet)
Penny Lawne (2015), Joan of Kent: First Princess of Wales (Amberley).
Plea Rolls of the Court of Common Pleas; National Archives; CP40/541; year 1396

Κατηγορία:Οίκος των Πλανταγενετών
Κατηγορία:Κόμητες του Κεντ (1321)